Frida (jääkaru)

Frida (ka: Friida; sündinud detsembris 2002 Tallinna Loomaaias) on emane jääkaru, kes elab Tallinna Loomaaias. 

Frida vanemad on jääkaruisa Franz ja jääkaruema Vaida.

Tallinna Loomaaia jääkarude perenaine Anne Saluneem kirjeldas Fridat järgmiselt: "Ta on meil siin omal kohapeal kasvanud, meie oma silma all, et me võime nii-öelda oma lapseks ka pidada, kasulapseks. Ta on nagu tulesäde, teda jätkub igale poole ja ta siin lollitab, teeb vigureid, ja niisugune mõnus tüdruk".

Tema partneriks loomaaias oli isane jääkaru Nord, kes eutaneeriti 2019. aastal. 

Fridal ja Nordil sündis 24. novembril 2013, kell 22:18 tütar Nora. Nora, nagu teisedki elusana sündinud jääkarupojad on sündides, pimedad, kurdid, kaaluvad vaid 300–500 grammi ja on "äärmiselt abitud". Novembris 2016 sündis neil poeg Aron, kes viidi novembris 2020 Prantsusmaale, La Flèche'i Loomaaeda.

Pärast Nordi surma sai Frida uueks partneriks Rasputin (hüüdnimega Raspi), kes sündis 19. novembril 2007 Moskva loomaaias ja jõudis Tallinna loomaaeda Inglismaa Yorkshire Wildlife loomapargist EAZA jääkarude paljundusprogrammi raames. Friida ja Rasputin kohtusid esmakordselt 25. veebruaril 2021.

Viited

Kirjandus 
 Aleksei Turovski, "Minu loomad. Aleksei Turovskiga loomaaias.", JÄÄKARUEMA Vaida, AS Ajakirjade Kirjastus, lk 89–91, ISBN 978 9949 443 24 6

Välislingid
Riina Koit, toimetas Heikki Aasaru, Tallinna loomaaias oli jääkarupäev, 16.03.2013, veebiversioon (vaadatud 03.05.2014)
Videod
YouTube'i video: Frida Noraga "nurgavoodis", (filmitud infrapunakaameraga)
Kristin Aasma,Jääkarud Friida ja Aron pääsesid uue kodu õuele, 2. oktoober 2017

Tuntud loomad
Sündinud 2002
Tallinna Loomaaed